CELEX: C2007/042/12
Language: et
Date: 2007-02-24 00:00:00
Title: Kohtuasi C-384/05: Euroopa Kohtu (neljas koda) 11. jaanuari 2007.  aasta otsus (Hoge Raad der Nederlanden eelotsusetaotlus — Madalmaad) — Johan Piek versus Ministerie van Landbouw, Natuurbeheer en Visserij (Piim ja piimatooted — Piima lisamaks — Erikvoot — Määruse (EMÜ) nr 857/84 artikli 3 punkti 1 teine lõik)

24.2.2007   
            
            
               ET
            
            
               Euroopa Liidu Teataja
            
            
               C 42/7
            
         Euroopa Kohtu (neljas koda) 11. jaanuari 2007. aasta otsus (Hoge Raad der Nederlanden eelotsusetaotlus — Madalmaad) — Johan Piek versus Ministerie van Landbouw, Natuurbeheer en Visserij
   (Kohtuasi C-384/05) (1)
   
   (Piim ja piimatooted - Piima lisamaks - Erikvoot - Määruse (EMÜ) nr 857/84 artikli 3 punkti 1 teine lõik)
   (2007/C 42/12)
   Kohtumenetluse keel: prantsuse
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Johan Piek
   
      Kostja: Ministerie van Landbouw, Natuurbeheer en Visserij
   Kohtuasja ese
   Nõukogu 31. märtsi 1984. aasta määruse (EMÜ) nr 857/84, millega võetakse vastu määruse (EMÜ) nr 804/68 artiklis 5c osutatud maksu kohaldamise üldeeskirjad piima- ja piimatoodete sektoris (EÜT L 90, lk 13), artikli 3 punkti 1 tõlgendamine — Mittemaksustavate kvootide kindlaksmääramine — Siseriiklik meede, millega on ette nähtud erikvootide jaotamine tootjatele, kes ajavahemikul 1. september 1981–31. märts 1984 on teinud investeeringuid kas arenguplaani kohaselt või väljaspool seda — Kooskõla ühenduse õigusnormidega, milles on sätestatud ajavahemik 1. jaanuarist 1981–31. märtsini 1984
   Resolutiivosa
   Nõukogu 31. märtsi 1984. aasta määruse (EMÜ) nr 857/84, mis käsitleb üldeeskirju määruse (EMÜ) nr 804/68 artiklis 5c sätestatud maksu kohaldamiseks piima ja piimatoodete sektoris artikli 3 punkti 1 teist lõiku tuleb tõlgendada selliselt, et sellega ei ole vastuolus niisugused siseriiklikud õigusnormid, nagu käesolevas põhikohtuasjas kõne all, millega piiratakse piimatootjate kategooriat, kellel on õigus saada erikvoot, selliste tootjatega, kes on võtnud investeerimiskohustused pärast 1. septembrit 1981 ja enne 1. märtsi 1984.
   
      (1)  ELT C 330, 24.12.2005.